Dēliņurga

Dēliņurga ir neliela Mazās Juglas labā krasta pieteka Suntažu pagasta rietumos.Aigars Kuzmins "Ogres novads", Rīga,1996, apgāds Mācību grāmata, 96,97.u.c.lpp   Sākas no mežu meliorācijas grāvju sistēmas pagasta ziemeļrietumos, plūst dienvidrietumu virzienā pa Ropažu līdzenumu. Augštecē un vidustecē upes gultne pārrakta, regulēta. Lielākā pieteka ir Ķoderurga (Ķoderīte), kas sākas Lielkangaru purvā un tuvējo mežu hidromeliorācijas sistēmā.SIA "Karšu izdevniecība Jāņa sēta", Ogres novads, Rīga 2008  Savu nosaukumu Dēliņurga ir ieguvusi no Dēliņu mājām pirms upes ietekas Mazajā Juglā. Lejtecē upītes tecējumu samērā maz ir ietekmējuši padomju laiku melioratīvie darbi, tāpēc vietām tā ir visai līkumaina, ar savu dabisko tecējumu. Krasti vietām visai krauji, bebru darbības rezultātā vietām izaloti. Dēliņu mājās savulaik vasarās ir atpūties rakstnieks Jānis Jaunsudrabiņš. Blakus tām Dēliņurgu šķērso valsts reģionālais P4 autoceļš Rīga - Ergļi.Karšu izdevniecība "Jāņa sēta",2002 Latvijas autoceļu atlants 

Galerija

Atsauces

Kategorija:Suntažu pagasts
Kategorija:Ogres novada upes